hu hu hu hu hu hu hu hu hu hu es ru hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu de hu hu hu
Programok - 2022-09-16 - XVI. Pécsi Nemzetközi Tánctalálkozó
Pécsi tánciskolák, egyesületek, csoportok bemutatkozása.
Projektvezető: Papp Viktor, a Pécsi Fordan Táncklub alapítója
Pécs Város Mazsorett Együttese és Tánckara
T-Dance Hip-Hop Tánc & Sportegyesület
Pécs Város Mazsorett Együttese és Tánckara
T-Dance Hip-Hop Tánc & Sportegyesület
Bozsik Yvette Társulat | FrenÁk Társulat Bohóc kerestetik| Twins
19:00 | Pécsi Nemzeti Színház Kamaraszínház
I. rész: Bozsik Yvette Társulat: Bohóc kerestetik
- az előadás időtartama 60 perc egy részben -
A Bozsik Yvette Társulat felnőtteknek szóló darabja a Nemzeti Táncszínház felkérésére, a világhírű román-francia író, Matei Visniec groteszk drámája nyomán készült.
Két kiöregedett, régóta mellőzött bohóc egy állásinterjúra érkezik. Filippo a harsányabb karakter, Niccolo a szelíd bohóc. A sivár váróterem az érvényesülés igyekezetében előbb csatatérré, majd képzeletbeli poronddá, végül egy bűntény helyszínévé válik. A darab remek lehetőség arra, hogy a Bozsik Yvette Társulat mára ikonikussá vált stílusjegyeivel, egy prózai darabból kiindulva, táncszínházi formát öltve, új lendületet és energiákat ötvözve egy groteszk szomorúbohóc-játék előadást hozzon létre, amelyben tükröt tartva magunknak és a világnak megemlékezünk a szeretetről és az elmúlás pillanatairól.
A darab alapján készült táncszínházi előadás Vati Tamás és Bozsik Yvette főszereplésével, Philippe Heritier zenéjével, Berzsenyi Kriszta jelmezeivel került színpadra, az előadásban a Bozsik Yvette Társulat táncművészei is megjelennek egy abszurd bohócbanketten. A darabban humor és dráma vegyül cirkuszi elemekkel, bohócjátékkal, commedia dell’arte motívumokkal, akrobatikus és lazzi elemekkel színesítve. A végeredmény abszurd átmenet humor, dráma, színház, cirkusz és tánc között.
Előadják: Bozsik Yvette és Vati Tamás,
valamint Kalmár Attila, Zambrzycki Ádám, Bujdosó Anna, Darabont Áron, Gombai Szabolcs, Hasznos Dóra, Hortobágyi Brigitta, Samantha Kettle, Krizsán Dániel
Kreatív producer: Iványi Marcell
Az előadás bemutatója a Nemzeti Táncszínházban, közös programként valósult meg.
Fotó: Horváth Judit, Bozsik Yvette Társulat
II. rész: FrenÁk Társulat: Twins
- az előadás időtartama 40 perc egy részben -
A Twins a tánc nyelvén mesél az ikerlét mélyebb rétegeiről. Két táncos, két maszkos figura, hol iker-bábuként, hol iker-testvérként keresik az egység, az összetartozás, az elszakadás, az egyedüllét és a magány állapotait.
Az előadás nem analizálni próbál vagy megfejteni, hanem sokkal inkább a tünetek, a lehetőségek tárházát számba venni. A két táncos ikercsillagként köröz a szinte csupasz térben, míg elválaszthatatlannak hitt kapcsolatukban végig nem élik az ikrek paradoxonát: hiába az egypetényi közösség, a születés utáni nagy utazás számukra már aszinkronitás, ahol önálló személyiségük egységét kell megtalálniuk. Az alkotó nem keres végső megoldásokat. Sokkal inkább maga a folyamat érdekli, a feloldhatatlan való szembenézés.
KOREOGRÁFIA ÉS SZCENOGRÁFIA: frenÁk
TÁNCOSOK: Maurer Milán, Vasas Erika
ZENEI SZERKESZTŐ: Gergely Attila
TÁMOGATÓK: NEMZETI TÁNCSZÍNHÁZ, NEMZETI KULTURÁLIS ALAP, EMBERI ERŐFORRÁSOK TÁMOGATÁSKEZELŐ